Љупчо Гугов

Љупчо Гугов (12 октомври 1955 - 22 ноември 2020) – поранешен македонски фудбалер. Има играно во Дојранско Езеро, Кожуф, Вардарски, Беласица, Борец Ф и во аматерската репрезентација на Македонија. Во својата богата фудбалска кариера играл на позиција десно крило и центарфор и постигнал над 250 гола.

 Фудбалска кариера 

 Дојранско Езеро 
Љупчо Гугов е роден на 12 октомври 1955 година, во Дојран. Уште од 10 годишна возраст, играјќи на меѓумаалски натпревари низ полјаните, бил забележан од тренерите на Дојранско Езеро. Бидејќи бил мошне брз и имал вродено осет за гол, со неполни 16 години почнал да настапува за првиот тим на Дојранско Езеро, кој тогаш се натпреварувал во Гевгелиската општинска лига.
н|мини|389x389пкс

 Кожуф 
Во 1977 година, Гугов ја прифаќа понудата на тогашниот претседател на Кожуф, Тихомир Крантов и преминува во екипата на Кожуф од Гевгелија, која тогаш игра во Македонската лига. Гугов брзо се вклопува и станува прв голгетер на екипата. Таму настапува 4 години.
н|мини|403x403пкс|Гугов во Кожуф 1982 (4)

 Вардарски 
Но, по 4 сезони минати во Кожуф, каде игра доста добро, Гугов не може да одолее на уште еден предизвик, односно да ја одбие понудата на богданската легенда, Томче Шимов и во 1981 година со тешко срце го напушта Кожуф и преминува во Вардарски, кој штотуку влегува во Македонската лига. Во Вардарски игра солидно, но сепак не успева да се склопи во нивната концепција и по само една полусезона го напушта клубот.
н|мини|322x322пкс|Гугов во Вардарски, стои прв од лево

 Кожуф 
Се враќа во Кожуф, каде останува уште две години и речиси на секој натпревар се запишува во листата на стрелци. Игра многу дерби натпревари, но најдобар и најзначаен му е натпреварот против Работнички, кога на Градски во Скопје,  постигнува гол во 89 минута за победа на неговиот тим. По овој меч доаѓа и неговото најголемо признание, покана од селекторот Илија Игњатовски да заигра во Македонската аматерска репрезентација, со која има одиграно 4 натпревари.
н|мини

 Дојранско Езеро 
Во 1983 година, Дојранско Езеро за првпат влегува во меѓурегионалната лига (Втора Македонска лига) и Гугов се враќа во својот матичен клуб, каде почнал да ја учи фудбалската абецеда. Настапува заедно со Стојан Џинев, Попкочев, Благој и Томе Ѓоргиевски и останатите играчи на Дојранско Езеро, кои предводени од амбициозниот Никола Ѓелебешев, успеваат да го доведат клуб на само еден натпревар од Првата Македонска лига. Но за несреќа се поразени од Балкан од Скопје, со што пропаѓа шансата на златната генерација на Дојранските рибари да го достигне својот најголем фудбалски дострел.
н|мини|355x355пкс|Гугов во Дојранско Езеро 1985, стои трет од лево
И покрај тоа што Дојранско Езеро играл во Втората лига на Македонија, Гугов добивал понуди од повеќе квалитетни екипи и тоа : Пелистер од Битола, Победа од Прилеп, Брегалница од Штип, Вардар од Скопје, Партизан од Белград. Но, сепак најголема и најпримамлива била таа на сплитски Хајдук, со кој бил блиску до договор, но поради некои причини останала неискористена.
н|мини|300x300пкс
На 29 ноември 1983 година во Струмица е одигран прошталниот натпревар на Благој Истатов, кој се играл меѓу Беласица и Партизан. Играат повеќемина познати фудбалски имиња, како : Голац, Пауновиќ, Бјековиќ, Вуктоиќ, Јоциќ, Манце, Сребров, Дрвошанов, Вокри, а меѓу нив и Гугов.
н|мини|338x338пкс|Гугов на прошталниот натпревар на Истатов во дресот на Беласица, клечи прв од десно

 Беласица 
Зимата 1984, на покана на тренерот на Беласица, Благој Истатов, Гугов во замена на 5 играчи оди во Беласица, која во тој период игра во [./Https://en.wikipedia.org/wiki/Yugoslav_Second_League Втората лига на Југославија]. Тој е во таа генерација која ќе остане запишана со златни букви во историјата на струмичкиот фудбал засекогаш.
н|мини|372x372пкс

 Дојранско Езеро 
Иако покажува квалитети и во Беласица, носталгијата кон Дојран го прави своето и по само шест месеци повторно се враќа во Дојранско Езеро. Таму игра уште петнаесетина години, а во еден период и повторно го враќа Дојран во Втората Македонска лига.
мини|501x501пкс
н|мини|276x276пкс
мини|456x456пкс
н|мини|270x270пкс

 Борец Фурка 
Пред да замине во фудбалска пензија, за чест на неговиот пријател, д-р Ристо Делев, прифаќа да игра и за Борец од Фурка, на кој помага да влезе во регионалната лига (Трета Македонска лига). Во еден период игра и како голман.
мини|363x363пкс|Пехари од меморијални турнири
н|мини|441x441пкс